GiliGold/VAD_KnessetCorpus huggingface dataset:
מורן יונה: אנחנו מודעים לזה.
מורן יונה: לכן אנחנו עכשיו נמצאים בעיצומה של תכנית להסדרה של מסופי נוסעים ונתיבי תחבורה ציבורית באופן כללי בירושלים.
מורן יונה: אתם יכולים לראות שיש במחלף 49, קרוב לצומת רמות, מתוכנן שם מסוף מאוד גדול, גם מסוף נוסעים, גם חניון לאוטובוסים.
מורן יונה: גם יש לנו תכניות למסופים באזורים אחרים בירושלים ואנחנו כן נרצה לבזר את הקווים.
מורן יונה: לא נרצה, לא כל הקווים יוכלו לעבור שם, אין דבר כזה.
ישראל אייכלר: איפה זה מסוף רמות?
מורן יונה: צומת רמות.
מורן יונה: זה מתחת להר חוצבים.
ישראל אייכלר: יש שם מקום לחניון?
ישראל אייכלר: האיש שיגיע לשם, איך הוא יגיע?
ישראל אייכלר: דרך האוטובוסים ש- - -
מורן יונה: עם שירות עירוני וגם מתוכנן הקו הכחול.
ישראל אייכלר: בגבעת התחמושת יש לכם אפשרות - - -
מורן יונה: את גבעת התחמושת אנחנו מתכננים להרחיב.
מורן יונה: כבר היום יש שם מסוף שמספיק ל-18 אוטובוסים, אנחנו הכנו תכנית שמרחיבה אותו.
ישראל אייכלר: תוכלו להזרים לשם את כל האוטובוסים שמגיעים מכביש 90?
מורן יונה: את כל האוטובוסים לא כי התשתית לא תוכל לקלוט את זה, אבל כמה שניתן להזרים לשם, ברור שנעשה את זה.
ישראל אייכלר: כי שם יש לך את התשתית של הרכבת הקלה שתיקח אותם העירה בדקות.
מורן יונה: אתה מבין תנועה.
ישראל אייכלר: אני למדתי ממך פה.
מורן יונה: בנוגע למכתב עם השאלות, אני מבטיחה לך שתקבל תשובות מפורטות.
ישראל אייכלר: עם מספרי אוטובוסים וסוגי אוטובוסים?
ישראל אייכלר: אני אגיד לך למה אני שואל על המספרים.
ישראל אייכלר: כי יש אוטובוסים שהנוסעים, בוא נגיד ניקח דוגמה את בית"ר עלית.
ישראל אייכלר: רוב תושבי בית"ר עלית הם אנשים שיוצאים את השכונות שמשני צידי בר אילן.
ישראל אייכלר: אם זה גאולה מאה שערים, הם גרים שם באזורים האלה.
ישראל אייכלר: אוטובוס למשל שמגיע מכביש 90 מהערבה, מאילת, אין לו עניין בכלל לעבור שם.
מורן יונה: דרך אגב זה במקסימום שישה אוטובוסים ביום, כל האוטובוסים שמגיעים מהערבה והבקעה, אם כבר אנחנו מדברים עליהם.
מורן יונה: מקסימום שש נסיעות ביום.
ישראל אייכלר: אמרתי ערבה כדי להרחיק את ה- - - אבל זה כולל כל הפרברים של כל ההתנחלויות באזור ירושלים.
מורן יונה: יש היום, עוברים שם הקווים מאזור מעלה אדומים, כל מיני אזורים.
ישראל אייכלר: מעלה אדומים למשל יש מעט מאוד אנשים שצריכים את ה- - -
מורן יונה: נכון, הנה, כבר עכשיו אנחנו יורדים - - -
ישראל אייכלר: בכל אופן הדו שיח הזה, בוא נסכם שאתם לפני ה-21 אם אפשר עוד, תשבו עם הנציגים שלכם, את ואתה וכל אלה שעוסקים, אולי גם מורן, תשב עם האנשים האלה מה הפירוט שהולכים להביא ב-21.
ישראל אייכלר: לא לבוא ב-21 ולעשות משהו כללי.
ישראל אייכלר: אני חושב שזה יהיה סיכום חשוב מאוד, שאתם תדעו והם ידעו, איזה אוטובוסים שייכים לפה, איזה אוטובוסים בכלל לא רוצים לעבור בפקק הזה.
ישראל אייכלר: כבר היום כל כך פקוק רחוב שמגר עוד לפני שעשיתם משהו, שכבר אי אפשר לנסוע, רק באופניים, ולא חשמליות.
מורן יונה: השאלה ממה הוא פקוק.
מורן יונה: היום הוא פקוק מרכב פרטי.
מורן יונה: ככל שנכניס לשם אוטובוסים הוא לא יהיה פקוק.
ישראל אייכלר: זו שאיפה, ווישפול פיניקינג, בעלי המכוניות כמה שאני מכיר אותם ב-60 שנה האחרונות יישארו במכוניות.
מיכאל הלברשטם: אני לא הולך לדאוג לכל הבעיות - - - יש לנו מכתב שאני רוצה תשוב על זה.
מיכאל הלברשטם: זה הכל.
מיכאל הלברשטם: אם אנחנו לא מקבלים, שיהיה ברור, אם אנחנו לא מקבלים תשובה מינימלית לבקשות שלנו נחשוב מה לעשות.
אהרון פריד: - - - אם תהיה תחבורה ציבורית כמו שצריך - - -השאלה היא אם אתם עושים את התחבורה הציבורית - - -
מורן יונה: אז רגע, אתה אומר לי שאתה נוסע ברכב פרטי ואתה מתנגד לאוטובוסים?
מורן יונה: לא הבנתי.
אהרון פריד: אני לא מתנגד.
אהרון פריד: אני רוצה שתהיה תחבורה ציבורית שיהיה לי כיף שאני אעזוב את האוטו שלי ואסע - - -
מורן יונה: היום יש לך ים של תחבורה ציבורית.
מורן יונה: בכל מקום.
אהרון פריד: היום כיף אבל אם תעשו - - -
ישראל אייכלר: היום כיף?
ישראל אייכלר: היום גיהינום.
ישראל אייכלר: הילדה שלי חיכתה אתמול חצי שעה על קו 3 ואחרי שהוא עבר הוא היה מלא ולא לקחו אותה.
אהרון פריד: הרכבת הקלה כיף היום לנסוע.
מיכאל הלברשטם: חסר שם רק קצת שמן קנולה ואתה יכול לעשות שם סרדינים.
מורן יונה: - - - היום המצב כמו שהוא, קטסטרופלי.
מורן יונה: היום יש שם מצב של אוטובוסים אחד אחרי השני בבר אילן, אתה מגיע לשם, אתה רק רוצה לצאת.
אהרון פריד: בר אילן זה - - - בתוך שכונה עם ילדים.
אהרון פריד: יש לי ילדים שהולכים לבית הספר כל יום, אני לא רוצה לבוא הביתה שאשתי - - -
ישראל אייכלר: את מדברת מבר אילן הוא מדבר משפע חיים.
אהרון פריד: אני מדבר על שפע חיים.
ישראל אייכלר: מורן, אני יכול לסכם שאתם - - -
מורן יונה: בסדר, שפע חיים היום זה ציר של רכב פרטי.
מורן יונה: מה בטיחותי בדיוק ברכב פרטי?
מורן יונה: שום דבר.
ישראל אייכלר: שיש שם כיכרות טובות.
מורן יונה: שיש שם כמה כיכרות שמאפשרות לעשות - - - מה זה נותן לשכונה?
ישראל אייכלר: הם מונעים תאונות דרכים.
מורן יונה: זה לא נותן כלום.
מורן יונה: יש שם מחסור בתחבורה ציבורית - - -
מיכאל הלברשטם: אתם מורידים את הכיכרות האלה, כדי שיכולים לנסוע ישר.
יעקב גיל: אני חייב לחזק את מורן שהרשות הלאומית לבטיחות בדרכים באופן ברור מפרסמת נתונים על היפגעות מרכב פרטי באופן דרמטי פי 40 הם פרסמו איזה שהוא נתון, יותר מהיפגעות בתחבורה ציבורית.
ישראל אייכלר: כן אני דיברתי על הכיכרות שמונעות תאונות בגלל שהן מאטות את התנועה.
מיכאל הלברשטם: המדינה מצאה פתרון לבטיחות בדרכים ואני יו"ר של ועדה, חתכו את כל הכסף של - - -
ישראל אייכלר: או שאני סוגר את הישיבה עכשיו או שיהיה פה שקט.
ישראל אייכלר: יש לנו עוד 12 דקות.
ישראל אייכלר: אני רוצה ללכת אחד-אחד.
ישראל אייכלר: עיקר האנשים עוד לא השיבו.
ישראל אייכלר: מורן, אני רוצה לשאול שאלה פשוטה ובכך את מסיימת את הדברים.
ישראל אייכלר: האם את חושבת שתעני תשובה לפני ה-21?
מורן יונה: עד ה-21?
ישראל אייכלר: בסדר, אז יהיו לכם תשובות ברורות וב-21 תדעו על מה אתם מדברים.
ישראל אייכלר: עכשיו אושרית בבקשה.
אושרית קלפוס: כמו שאמרתי, אני מתעסקת בתקציבים.
אושרית קלפוס: אני יכולה להגיד ששפע חיים כרגע בתכנון.
אושרית קלפוס: כמו שמוריה ומיכאל אמרו, שום דבר לא סגור.
ישראל אייכלר: דברי אל הוועדה, כי אם תדברי אליהם תקבלי תשובות - - -
אושרית קלפוס: שום דבר לא סגור עדיין בשפע חיים לכן זה בהליך תכנוני, עדיין לא תקצבנו ביצוע, בהתאם לתכנית שתתגבש והיא מן הסתם תיעשה יחד עם המינהל הקהילתי, הנציגים, בהתאם לזה נראה איך מתקדמים.
אושרית קלפוס: לעניין מת"צ ירמיהו כבר פורסם מכרז, נכון, והוא מתוקצב כ-40 מיליון.
אושרית קלפוס: אני יודעת שמת"צ ירמיהו כן עושים אותו בהיבטי בטיחות.
ישראל אייכלר: מת"צ ירמיהו זה הרכבת הקלה?
אושרית קלפוס: לא, אמורה לעבור שם תחבורה ציבורית.
ישראל אייכלר: זה מהצבי עד שמגר?
ישראל אייכלר: זה לא ירמיהו.
אושרית קלפוס: זה מת"צ.
ישראל אייכלר: אי אפשר לשנות את זה לנת"צ?
אושרית קלפוס: לא, זה כל המהות של הפרויקט.
אושרית קלפוס: זה כבר יצא לביצוע.
ישראל אייכלר: עד איפה הוא יצא לביצוע?
ישראל אייכלר: עד איפה המת"צ הזה יהיה?
ישראל אייכלר: מהצבי עד איפה?
קריאה: עד ברנדיס.
ישראל אייכלר: על המרחב של מלכי ישראל.
מיכאל פוסטלניק: מרחוב הצבי, עד רחוב הצבי יש מת"צ בביצוע היום מהכניסה לעיר.
מיכאל פוסטלניק: שתדע.
מיכאל פוסטלניק: יש כבר קבלן בשטח.
מיכאל פוסטלניק: מרחוב הצבי, הפניה לתחנה המרכזית, מת"צ בסטנדרט הכי גבוה, קיבלנו את התכנית.
מיכאל פוסטלניק: עד הצומת איפה שהייתה של תנובה.
מיכאל פוסטלניק: צומת שמגר.
מיכאל פוסטלניק: אנחנו עושים טיפה יותר, עד הגשר הולכי רגל, מסדירים את התחנות, למרות שזה מקום שבעתיד הרכבת הקלה, זו בעצם כפילות, אבל בגלל שיש שם כל כך הרבה הולכי רגל אנחנו רוצים לסדר את התחנות באופן זמני.
מיכאל פוסטלניק: אבל אנחנו מגיעים עד צומת שמגר.
ישראל אייכלר: מהצבי עד צומת שמגר.
ישראל אייכלר: ומשמגר עד שפע חיים מה יהיה?
מיכאל פוסטלניק: אם אתה רוצה אני אדבר על זה - - -
ישראל אייכלר: אני רוצה לדבר על זה ששם לא יהיה מת"צ אלא נת"צ.
מיכאל פוסטלניק: אני אגיב.
מיכאל פוסטלניק: אפשר להגיד?
מיכאל פוסטלניק: רק שלוש דקות אם תתנו לי ללא הפרעה.
ישראל אייכלר: רבותי בלי הפרעה.
מיכאל פוסטלניק: אנחנו נסיים את זה מהר.
מיכאל פוסטלניק: קודם כל באמת חשוב להגיד שאנחנו בשפע חיים רק בתחילת התכנון.
מיכאל פוסטלניק: תכנון מוקדם.
מיכאל פוסטלניק: עוד לא עשינו כלום.
מיכאל פוסטלניק: ישבנו, אני אישית הייתי בשלוש פגישות, לא כולן עם המינהל הקהילתי, יש לנו את הילה בלומנטל שאתם מכירים שהיא מתאמת למגזר החרדי, יש לנו אדם שזה התפקיד שלו, בבוקר הוא קם, וזה מה שהוא עושה, ואני חושב שהיא ברמה הכי גבוהה.
מיכאל פוסטלניק: ואנחנו עובדים המון מולכם.
מיכאל פוסטלניק: קודם כל כשה
מיכאל פוסטלניק: תחלתי - - -
שלומית אבינח: לא מולכם, איתכם.
שלומית אבינח: אל תגיד מולכם.
מיכאל פוסטלניק: איתכם.
מיכאל פוסטלניק: כשאני התחלתי אמרו לי "אנחנו לא רוצים כלום, לא מת"צ ולא נת"צ".
מיכאל פוסטלניק: היום כבר מדברים על נת"צ וזה כבר אני חושב שיפור.
ישראל אייכלר: הישג גדול.
ישראל אייכלר: מבחינת התושבים זה ויתור והבנה שהולכים לעשות רכבת קלה בבר אילן ואין ברירה.
מיכאל פוסטלניק: לשפר את המצב.
מיכאל פוסטלניק: נכון.
מיכאל פוסטלניק: אז כמו שאתה אומר הרב אייכלר, שאנחנו רוצים להתחיל לעבוד בבר אילן, זה צוות אחר של המסילה שזה תב"ע שאושרה, והיא משאירה נתיב אחד לרכב פרטי והתחבורה הציבורית בבר אילן, כמו שאתם אומרים, קטסטרופה.
מיכאל פוסטלניק: מורן וכולם עובדים על הפחתת קוים והכל ונעבוד מולכם בשקיפות, אין עדיין כלום.
מיכאל פוסטלניק: התחלנו לעבוד על זה.
מיכאל פוסטלניק: אין כלום, לא עושים מאחורי הגב שלכם כלום.
מיכאל פוסטלניק: באמת, התחלנו לעבוד על זה.
מיכאל פוסטלניק: שיא שקיפות.
מיכאל פוסטלניק: לי אין אינטרס, אני עובד ציבור, אני כל חודש מקבל את השכר שלי, הכל בסדר.
מיכאל פוסטלניק: עם מת"צ, בלי מת"צ.
מיכאל פוסטלניק: אנחנו נשב איתכם 100 פעם אם תרצו ואם תרצו 200, גם 200.
מיכאל פוסטלניק: בסדר?
מיכאל פוסטלניק: סגרנו.
מיכאל פוסטלניק: עכשיו לגבי סימולציות שלא עשינו, זה לא נכון.
מיכאל פוסטלניק: הצגנו סימולציות תנועתיות לשפע חיים, למצב של נת"צ, למצב של מת"צ, למצב של נת"צ ומת"צ, למצב שלא עושים כלום ומסדירים את הצמתים ולא קיבלנו החלטה.
מיכאל פוסטלניק: אוף דה רקורד אני אומר לכם שאנשים דיברו איתי שאנחנו לא יכולים לקבל החלטה עד הבחירות, אז איך אתם רוצים שאנחנו נתקדם עם תכנון האוטובוסים כשאנחנו לא יודעים מה אתם רוצים בכלל.
ישראל אייכלר: מה הקשר לבחירות?
מיכאל פוסטלניק: אני לא יודע, זה מה שאמרו לי בעירית ירושלים, נציגים בכירים.
מיכאל פוסטלניק: אני לא רוצה להגיד שמות.
ישראל אייכלר: למה, הם הולכים להתחלף, הבכירים האלה?
מיכאל פוסטלניק: לא יודע.
מיכאל פוסטלניק: אני מרגיש שאני לא מקבל החלטה, גם עם המינהל דרך אגב.
מיכאל פוסטלניק: מה אתם מעדיפים, נת"צ או מת"צ?
מיכאל פוסטלניק: אף פעם לא קיבלתי תשובה על זה.
מיכאל פוסטלניק: איך נתכנן קוים?
מיכאל פוסטלניק: בואו נדבר על ההבדלים בין נת"צ למת"צ, זה גם חשוב.
מיכאל פוסטלניק: אנחנו חושבים, הרב אייכלר, קודם כל אפשר לא לעשות כלום ואין בעיה.
ישראל אייכלר: המנהלת אומרת שבגלל זה הם לא פה כי הם לא רוצים להתערב בגלל שזה לפני בחירות.
מיכאל פוסטלניק: הם נעלמים, הם מבטלים, אני לא יודע חבר'ה, אנחנו עושים מה שאפשר.
ישראל אייכלר: לא, אני פשוט לא מקבל את זה.
ישראל אייכלר: אני יודע שיש דברים שהמדינה החליטה שלפני בחירות לא עושים כדי למנוע משוא פנים, למשל לבחור רב, שופט אפשר לבחור, אבל כביש, תכנון זה - - -
מיכאל פוסטלניק: אין לי החלטה.
מיכאל פוסטלניק: הכל דיבורים.
יעקב גיל: אולי כדאי שהוועדה תפנה לעירייה.
שלומית אבינח: הזמנו אותם לדיון, מלא טלפונים.
מיכאל פוסטלניק: המתכננים שלי מתוסכלים, כי הם חושבים שהם יתכננו לתוך ארגז וזה לא כיף לתכנן לתוך ארגז, נכון?
מיכאל פוסטלניק: כי כל פגישה עם הציבור, זה רוצה מת"צ, זה רוצה נת"צ, זה לא רוצה כלום, זה סלט שלם.
מיכאל הלברשטם: הכסף עבר, 35 מיליון - - -
מיכאל פוסטלניק: לא לא, אל תערבב.
מיכאל פוסטלניק: לשפע חיים יש לנו כסף לתכנון בלבד, אין לנו כסף לביצוע, מה שאושרית אמרה.
מיכאל פוסטלניק: אין כסף לביצוע שקל אחד.
מיכאל פוסטלניק: לתכנון יש לי כסף, נכון, אבל אני רוצה לדעת מה.
מיכאל פוסטלניק: תחליטו מה לתכנן.
מיכאל פוסטלניק: אני חושב שנת"צ פחות טוב, למה?
מיכאל פוסטלניק: חשוב לי להגיד לך, אם זו תהיה ההחלטה זה מה שאני אעשה.
מיכאל פוסטלניק: אבל חשוב, נת"צ קודם כל פוגע תנועתית בצומת שמגר שהוא צומת קריטית עם שרי ישראל.
מיכאל פוסטלניק: למה?
מיכאל פוסטלניק: הוא מוסיף פאזה בצומת.
מיכאל פוסטלניק: צומת עם רכבת קלה בעתיד, בוא נסתכל על המצב הסופי עוד 30 שנה, מה שהחבר'ה פה אומרים והם צודקים, זה הדיון.
מיכאל פוסטלניק: רכבת קלה מתפקדת- - -
ישראל אייכלר: מה 30 שנה, אז זה יתחיל?
מיכאל פוסטלניק: לא, בוא נגיד עוד 30 שנה שהרכבת נוסעת בבר אילן וכולם מרוצים.
מיכאל פוסטלניק: רכבת קלה מתפקדת טוב בשלוש פאזות, ברגע שאנחנו עושים נת"צ, הוספנו פאזה כי בעצם אנחנו עושים קרוס בצומת.
מיכאל פוסטלניק: במצב של מת"צ אנחנו לא מוסיפים פאזה והצומת תתפקד יותר טוב לכלי הרכב ולרכבת.
מיכאל פוסטלניק: חשוב לדעת את זה.
מיכאל פוסטלניק: זה נתון.
מיכאל פוסטלניק: המת"צ יש לו עוד חסרון, המת"צ בשפע חיים יש לו חסרון גם.
מיכאל פוסטלניק: שהמת"צ בגלל שהוא עם אבני שפה הוא צורך יותר רוחב.
מיכאל פוסטלניק: הרוחב הזה, אחת ההשלכות שלו זה חד סטריות עד קניון רב שפע.
מיכאל פוסטלניק: חד סטריות ואז אנחנו מדברים על הפיכת התנועה מה שהאדון מדבר בברנדיס, אגב, בברנדיס לא תהיה הפיכת תנועה.
מיכאל פוסטלניק: סגרנו בגלל הילדים, ניסינו להכניס את האוטובוסים פנימה, להסתובב בחניה, ירדנו מזה.
מיכאל פוסטלניק: זהו.
מיכאל פוסטלניק: בוטל.
מיכאל פוסטלניק: אפשר להגיד לפרוטוקול, לא תהיה הפיכת תנועה בברנדיס.
מיכאל פוסטלניק: אבל בנחלת יצחק אנחנו מדברים על שינוי סטריות, לפי דעתנו זה טוב - - -
קריאה: לא, זה לא טוב.
מיכאל פוסטלניק: רגע, תן לי לסיים.
ישראל אייכלר: סליחה, לא להפריע.
מיכאל פוסטלניק: חלק אומרים שזה טוב וחלק אומרים שזה לא טוב.
מיכאל פוסטלניק: שוב, אתה מבין, זו אחת הבעיות.
מיכאל פוסטלניק: זה עוד רחוב שיקבל שידרוג, והמת"צ הוא ברמת שירות הכי גבוהה מבחינה מקצועית.
ישראל אייכלר: בכל מקרה הוא כביש צר שאסור להכניס בו שום דבר.
מיכאל פוסטלניק: נכון, אבל אנחנו רוצים לשדרג אותו.
מיכאל פוסטלניק: זה גם יתרון.
מיכאל פוסטלניק: היום האוטובוסים עוברים שם וקשה לעבור שם.
מיכאל פוסטלניק: המת"צ הוא ברמת שירות הכי טובה לתחבורה ציבורית.
מיכאל פוסטלניק: אני לגבי בטיחות, באמת אני יכול להגיד, יש לנו שלושה יועצי בטיחות בכוונה, שאחד לא רואה את הדו"ח של השני, חשוב שתדע את זה, והראייה שלהם זה בטיחות הולכי הרגל, בגלל כל מה שקרה במדינה, הרב אייכלר, על המת"צ שהיה בז'בוטינסקי והכל, אנחנו בירמיהו עברנו שבעה מדורי גיהינום עם הבטיחות, ואני אומר לך שזה לא דומה לגולדה כי זו לא אותה מהירות, מה לעשות.
מיכאל פוסטלניק: פה יש לך כל 20-30 מטר צומת.
מיכאל פוסטלניק: בגולדה נוסעים מהר, דרך חברון נוסעים מהר.
מיכאל פוסטלניק: אני אישית במשטרה בתפקיד הקודם שלי הייתי סגן מהנדס המחוז, הייתי בכל התאונות.
מיכאל פוסטלניק: לצערי.
מיכאל פוסטלניק: גם בגולדה.
מיכאל פוסטלניק: וכששמנו את הגדרות בגולדה, זה עזר.
מיכאל פוסטלניק: אז פה, האדון לצידי גם צודק, אבל לא בכל מקום זה אותו דבר, ולא כל ציבור אותו דבר.
מיכאל פוסטלניק: עשינו דירוג במעברי חציה, עשינו שהולכי הרגל יוכלו לחצות כשיש להם ירוק, את כל המעבר חציה או 2/3 חציה, לא פחות.
מיכאל פוסטלניק: הסתכלנו על בטיחות הולכי הרגל במצב ממש מקסימלי.
מיכאל פוסטלניק: עוד שתי מילים.
מיכאל פוסטלניק: נת"צ בגין אנחנו מקדמים - - -
סמדר אונה: על נגישות גם הסתכלתם?
מיכאל פוסטלניק: נכים, יפה.
מיכאל פוסטלניק: זה גם רשום לי.
מיכאל פוסטלניק: יש לנו יועץ נגישות - - -
סמדר אונה: - - - שאקרשטיין צריך להיות מליונר כי זה כל המרצפות שלו לא טובות.
מיכאל פוסטלניק: אני אענה לך, היום יש חוק, כמו שאת אומרת, אני לא יכול לקדם פרויקט בלי יועץ נגישות.
מיכאל פוסטלניק: כל התחנות מונגשות במצב מקסימלי.
סמדר אונה: קח אותי כמתנדבת, כיועצת - - -
מיכאל פוסטלניק: בכיף.
מיכאל פוסטלניק: יש לנו יועצי נגישות לכל פרויקט, היום אני לא עובר אותו בלי נגישות.
מיכאל פוסטלניק: כל התחנות מונגשות.
סמדר אונה: אם הם היו מבינים בנגישות אז המבנה החדש ע"ש נבון ברכבת היה נפתח כבר.
מיכאל פוסטלניק: לא, זה רכבת ישראל אבל אני בטוח שגם להם יש - - -
סמדר אונה: נכון, אני מדברת כדוגמה.
סמדר אונה: יועצי הנגישות האלה - - -
שלומית אבינח: אין לנו זמן לפתוח את הדיון.
שלומית אבינח: אנחנו חייבים לסיים עוד חמש דקות.
מיכאל פוסטלניק: ממש עוד ארבע מילים.
מיכאל פוסטלניק: זיהום אויר, אם לא נעשה כלום, זה גם יכול לקרות, נכון?
מיכאל פוסטלניק: נגיד שלא עשינו כלום, כל התחבורה תהיה בשפע חיים כי אין לה פתרון אחר.
מיכאל פוסטלניק: נגיד כולה שם, רובה.
מיכאל פוסטלניק: זה המקסימום של זיהום האוויר, כשיש עומסי תנועה מבחינה הנדסית, כשהאוטובוסים עומדים, זה זיהום האוויר המקסימלי.
מיכאל פוסטלניק: כשיש זרימת תנועה זיהום האוויר יורד וגם הרעש.
מיכאל פוסטלניק: אתם צריכים להבין את זה, וחשוב שתדעו את זה.
מיכאל פוסטלניק: הווה אומר, אם יש לנו מת"צ שהתנועה של האוטובוסים תזרום, יהיה פחות זיהום אויר.
מיכאל פוסטלניק: זה פיזיקה, אין מה לעשות.
מיכאל פוסטלניק: אפשר לדבר, אפשר לא לדבר, נביא לכם יועצים אם אתם רוצים, אין בעיה.
מיכאל פוסטלניק: כשהכל יעמוד והכל יהיה פקוק כמו דוכיפת, כמו עם התושבים שהיה לנו עוד בעיות, יש יותר זיהום אויר ויש יותר רעש.
מיכאל פוסטלניק: שתדעו.
מיכאל פוסטלניק: עכשיו לגבי ביטול פניות שמאלה, זה נושא מאוד רגיש.
מיכאל פוסטלניק: אנחנו מסתכלים על רמת שירות ברמזור, שאתה מבטל תנועות שמאלה, ואתה נותן לתנועות הראשיות יותר זמן, הרי השמיכה קצרה.
מיכאל פוסטלניק: אתה לוקח זמן מזה, אתה מוסיף זמן לזה.
מיכאל פוסטלניק: התנועות הראשיות שזורמות בצורה יותר מיטבית, זה מזרים את כל התנועה.
מיכאל פוסטלניק: אנחנו נותנים חלופות לפניות שמאלה.
מיכאל פוסטלניק: פניה שמאלה מוסיפה פאזה בצומת.
מיכאל פוסטלניק: הצומת מתפקד פחות טוב.
מיכאל פוסטלניק: באמת חשוב שתדעו את זה.
מיכאל פוסטלניק: במידה ואין חלופה טובה ואתם מתעקשים, בסדר, אין בעיה.
מיכאל פוסטלניק: אבל תדעו שזה יגרום עומסים.
מיכאל פוסטלניק: אנחנו נשים שבילי אופניים, הציבור ביקש.
מיכאל פוסטלניק: ישבנו עם הציבור, הם דיברו על שבילי אופניים, ואנחנו באמת נעשה איפה שאפשר.
מיכאל פוסטלניק: המת"צ, ואושרית פה, של ירמיהו, היה אישיו מאוד מרכזי בו של הסטנדרט.
מיכאל פוסטלניק: באיזה סטנדרט אנחנו עושים אותו.
מיכאל פוסטלניק: אנחנו קיבלנו פה מת"צ שהוא חסר תקדים, הוא בסטנדרט של רכבת קלה מבחינת הריצופים, מבחינת האמצעים, מבחינת הסככות.
מיכאל פוסטלניק: יש לנו אגב סרטון חדש שאנחנו גם נעביר לכם אותו.
ישראל אייכלר: חבל שלא התחלת לדבר בתחילת הדיון, כי אנחנו הגענו לסיום.
מיכאל פוסטלניק: אני בסוף, אחרי בעלי הבית שלי.
מיכאל פוסטלניק: בקיצור, אנחנו ממש בשורה התחתונה, אני מקבל את ההערה שאנחנו ניפגש איתם יותר, אני מכבד, אני מקבל, אני מבקש מהצד השני, ואתם יודעים, זה דו שיח, לקבל החלטות.
מיכאל פוסטלניק: אי אפשר לדבר כל הזמן.
שלומית אבינח: אבל גם חשוב המנגנון.
שלומית אבינח: אתה לא יכול להזמין 100 איש.
שלומית אבינח: אתם צריכים נציגים.
מיכאל פוסטלניק: יש לנו את הילה וזה התפקיד שלה.
מיכאל פוסטלניק: נעשה את זה יותר, אני באמת מקבל את ההערה הזאת, נגיב למכתבים.
מיכאל פוסטלניק: המכתב אגב הופנה לעירית ירושלים אבל אנחנו נעזור להם להגיב.
מיכאל פוסטלניק: נעשה כל מה שצריך, אבל תבינו שעוד לא עשינו כלום, אז גם לא להיות בפרנויות.
מיכאל פוסטלניק: אנחנו בתכנון מוקדם בסך הכל.
ישראל אייכלר: טוב שלא עשיתם - - - אפשר עוד לתקן.
מיכאל פוסטלניק: הרב אייכלר, אנחנו בתכנון מוקדם.
ישראל אייכלר: אני חייב לסגור את הישיבה, הסיכום שלנו הוא כזה: הוועדה מבקשת להעביר לנציגי התושבים את כל המידע על מספרי האוטובוסים וקווי האוטובוסים בטרם יוחלט מי נכנס לשכונה ומי לא.
ישראל אייכלר: כמו כן הועדה רשמה לפניה את הודעת אנשי משרד התחבורה על כל המרכיבים שהם ימשיכו לשתף פעולה עם התושבים ולא יבוצעו דברים באזור שמגר וכל השכונה בלי לדבר עם מינהלת רוממה.
ישראל אייכלר: למען בטיחות הולכי הרגל, ילדים, קשישים, נכים ואמהות עם ילדים, הוועדה דורשת לסלול נתיב תחבורה ציבורית ברחובות שמגר-שפע חיים בשני צידי הכביש ולא במת"צ, כדי למנוע פיקוח נפש.
ישראל אייכלר: לגבי הדיון שאמור להתקיים ב-2.8.2018 הוועדה מבקשת ממשרד התחבורה לבדוק ולדון בכל הבקשות שהוגשו על ידי המינהלת ולהביא תשובות באותה ישיבה.
ישראל אייכלר: הוועדה תפנה לראש עירית ירושלים בבקשה לקדם את תכנית התחבורה בשפע חיים בשיתוף פעולה עם התושבים.
ישראל אייכלר: הוועדה רשמה כי קיים כסף רק לתכנון ולא הוחלט עדיין מה עדיף, וזה הזמן לשבת עם התושבים ולסגור את העניינים ברוח טובה ובשיתוף פעולה.
ישראל אייכלר: רבותי אנחנו חייבים לעשות ישיבה קצרה כי זו רק ישיבה מקדמית כדי שנקדים לא לעשות כמו כל שנה שברגע האחרון אנחנו נזכרים על קבר רחל, התחלנו לעשות את זה כמה חודשים לפני אבל ממש בתמצית.
ישראל אייכלר: אנחנו קיימנו ישיבות היערכות כל שנה כמה וכמה פעמים, והיום החלטנו להקדים את הדיון כפי שאמרתי.
ישראל אייכלר: בדיונים הקודמים דובר כי בכל שנה עולים להתפלל 75,000 אנשים.
ישראל אייכלר: כולנו זוכרים שמדובר באזור רגיש מבחינה ביטחונית, היו גם בעיות טכניות שהיו צריכים להכין.
ישראל אייכלר: ביקשנו לפרסם בציבור את דרכי ההגעה לקבר רחל בכל אמצעי התקשורת של אנשים שבאים להתפלל וצריך לקרוא לציבור לפזר ולבזר את שעות ההגעה, עשיתם את זה שנה שעברה.
ישראל אייכלר: בדיון הקודם שמענו מהמשטרה על תכנית ההמתנה של השלבים בצומת הרוזמרין.
ישראל אייכלר: חששנו שייווצר לחץ של ציבור גדול ואני לא יודע איך התמודדתם, אז תדווחו לנו.
ישראל אייכלר: ביקשנו מהמשטרה ומכל הגורמים להתייחס לאנשים בכבוד ולהזרים את התנועה וגם לציבור להתאזר בסבלנות כדיש כולם יוכלו להתקדם.
ישראל אייכלר: ראשון הדוברים יהיה שחר פיירמן שהוא, אני נותן לך קומפלימנט שאף אחד בעולם לא יכול לקבל את זה.
ישראל אייכלר: אתה כמו אבא שלי במיון.
ישראל אייכלר: אבא שלי היה במיון 50 שנה ימים ולילות שבועות וחודשים, יותר מחמישים שנה, אבל היה מנהל שם חמישים שנה.
ישראל אייכלר: כשאני רואה את שחר אני רואה את אבא שלי שם.
ישראל אייכלר: הוא לא ידע מה זה משפחה, מה זה ילדים.
ישראל אייכלר: שחר בבקשה.
שחר פיירמן: שנה שעברה ברוך השם גם בישיבה של שנה שעברה, דיברנו והעלנו את כל הנושא של הכניסה איך תזרום הכניסה והכל, בעיקר זה הודות למשטרה, שימי מרציאנו מפקד התחנה נתן כל מיני כללים גם לעניין כניסת האוטובוסים והזרימה.
שחר פיירמן: אנחנו יותר עוסקים בעניין הפנימי במה שיש לנו הוראות משטרה, של בטיחות והכל, אנחנו מקיימים את מה שמבקשים.
ישראל אייכלר: איך היה הרוזמרין הזה, זה עבד וזרם?
שחר פיירמן: זה עבד וזרם, ברוך השם כל הזמן.
ישראל אייכלר: זה הצליח.
ישראל אייכלר: אתם הולכים לעשות את זה בשנה הזאת גם שימי?
שימי מרציאנו: כן.
ישראל אייכלר: אני רוצה לתת עכשיו לגברת הילה בלומנטל, אחראית קשרי קהילה תכנית האב לתחבורה, בקשר להזרמת הקהל עם האוטובוסים מהעיר אל קבר רחל.
ישראל אייכלר: איך אתם עושים את זה?
ישראל אייכלר: בבקשה מאיר מלכה.
ישראל אייכלר: מנהל תנועת אשכול ירושלים דרום.
מאיר מלכה: אנחנו בשנה האחרונה, שנה לפני עבדנו עם שימי, אדון אפריאט וההסדרים היו הסדרים מצוינים.
מאיר מלכה: שימי עשה שם שינויים בהסדרי התנועה שלא נעשו מספר שנים ותרם להצלחה של המבצע.
מאיר מלכה: השילוב בין אגד למשטרה הוא שילוב מנצח.
מאיר מלכה: ברגע ששימי, היה לנו צירים והיה לנו מעבר טוב לכיוון המתחם, זה נתן מענה לציבור והציבור היה מבסוט, ואחד הדברים שחשובים עם הקטע מרוזמרין פנימה, שקיבלנו מענה, הציר היה פתוח, הכנו גם במקרי חירום שיש מצב שיש הרבה אנשים פנימה, אז היה קל להוציא אותם.
מאיר מלכה: אני חושב שזה היה מבצע אחד המוצלחים, עשיתי הרבה שנים את קבר רחל והשנה האחרונה היה אחד המוצלחים.
ישראל אייכלר: שימי בבקשה, אתה החתן פה כי אם היו תלונות, הכל היה עליך.
שימי מרציאנו: אני אומר בקצרה שלושה ארבעה משפטים.
שימי מרציאנו: אחד – המבצע עבר בהצלחה מרובה בשנה שעברה ואנחנו הולכים לעשות אותו גם השנה באותה מתכונת כי מה שמצליח לא צריך לשנות.
שימי מרציאנו: יש דברים שאנחנו צריכים טיפה לתקן, אבל להכיל 80,000, 85,000 איש שנכנסו ביום וחצי בלי תלונה אחת של אזרח, אני חושב שזה כבוד לכל מי שיושב פה ולקח חלק במערך, אגד והמקומות הקדושים.
שימי מרציאנו: שתיים – השנה הזאת זה הולך להתפרש על כמה ימים אז אני מניח שהלחץ יהיה פחות משום שזה יהיה חמישי, שישי, מוצאי שבת וראשון בניגוד לשנה שעברה שזה היה - - -
ישראל אייכלר: מתי זה, סליחה?
שלומית אבינח: 20-21 באוקטובר.
קריאה: כשזה יוצא בשבת אנחנו מתחילים מחמישי בבוקר ומסיימים בראשון בלילה.
שימי מרציאנו: אז אני מניח שהלחץ של - - - המסיבי עדיין יהיה בפיק מסוים אבל זה יתפרש על עוד כמה ימים, של חמישי, שישי, מוצאי שבת.
שימי מרציאנו: אבל מה שאני כן רוצה לומר וזה לא לשחר אלא דווקא למנהלים של שחר וחשוב לי להדגיש פה, יש כמה דברים שאנחנו חייבים לטפל בהיבט הבטיחותי שעליהם אנחנו לא רוצים לוותר, וזה לא לשחר מנהל הקבר אלא דווקא למנהלים שלו ואני אגיד את הדברים: 1.
שימי מרציאנו: חייבים להתקין תאורת חירום במבנה.
שימי מרציאנו: כל פעם שאנחנו מתעסקים באירוע, כל עוד הכל בסדר - - -
שלומית אבינח: מי צריך להתקין?
שימי מרציאנו: המקומות הקדושים.
שחר פיירמן: זה טופל.
שחר פיירמן: באמצע טיפול.
ישראל אייכלר: אין תאורת חירום?
שחר פיירמן: יש בכל ה- - - חסר בעזרת נשים אבל הכל מטופל.
שחר פיירמן: זה כבר טופל.
שימי מרציאנו: כשאנחנו מנהלים אירוע והכל זורם טוב, אין בעיות.
שימי מרציאנו: אנחנו מתחילים את הבעיות כשקורות תקלות.
שימי מרציאנו: אנחנו לא רוצים להגיע לתקלות.
שימי מרציאנו: לכן אני אומר מספר דברים, אחד- צריך את תאורת החירום הזו לסדר בצורה טובה, בטיחותית, שיאשר אותה מהנדס, על החלק הפנימי, לא בחוץ, בתוך מתחם הקבר כדי שאם חלילה תהיה בעיית חשמל אנשים יוכלו לצאת ולהיכנס משום שיש שם אלפים ואנחנו לא רוצים שאחד ידרוס את השני.
שימי מרציאנו: שניים – חייבים להתקין את הארון של בזק בחניה כי ההיערכות של כלל כוחות העזר והביטחון וכולל מד"א וכולל כב"ה חייבים לשים שם את הארון הזה כי - - -
שלומית אבינח: גם.
שלומית אבינח: אני מפנה את הכל כרגע להנהלת המקומות הקדושים.
שחר פיירמן: זה הכל אצלי אבל זה מינהל אזרחי, בזק.
שימי מרציאנו: רגע, אני רק אסיים ואז תגיב.
שימי מרציאנו: דבר אחרון שאנחנו רוצים שיהיה שם זה התקנת מערכת כריזה טובה, חדישה, ולא להסתובב עם מגאפונים שהיא תהיה מחוברת למירס, זה מתקיים בכל האירועים הגדולים ההמונים, גם אירועי ספורט, כולל אירועי שירה ואנחנו כמובן מדברים על אירועים מהסוג הזה, לכן זה חובה לעשות.
ישראל אייכלר: אין מערכת כריזה שם?
שחר פיירמן: יש מערכת כריזה, אבל היא לא נותנת מענה ל- - - החיצוניים.
שחר פיירמן: זאת אומרת שליטת מירס, מה שהוא רוצה.
שימי מרציאנו: לא מחוברת - - - אני רק אומר שוב ועם זה אני אסיים, ב- - - רחל אימנו אנחנו לא מתייחס ל-30 או 200 איש שנמצאים בקבר אלא אנחנו מתייחסים לאלפים שנמצאים בקבר ומחוצה לו.
שימי מרציאנו: לכן בקרות אירוע אנחנו חייבים לפנות לכל הקהל ולא לאנשים הספציפיים ממש במתחם הקבר, לכן חשוב שזה ייעשה.
שימי מרציאנו: שוב אני אסכם ואומר, מבחינתי כמשטרה, המערך עבד בצורה יוצאת מן הכלל, גם ההסברים, גם הדיברור, גם אגד, גם המקומות הקדושים, אבל אלה שלושת הדברים שחייבים לתת להם טיפול וטוב שעשית את הוועדה כבר עכשיו, על מנת לתת לאנשים לטפל באירוע ויהיה להם זמן לטפל באירוע ולא נחכה שוב פעם לשנה הבאה.
ישראל אייכלר: איך אתם מוציאים את האנשים מתוך הקבר לרוזמרין כשיש עומס?
שימי מרציאנו: לשמחתי לא נוצר עומס בצורה כזאת שאנחנו לא נוכל להוציא אותם - - -
ישראל אייכלר: אני לא זוכר אם זה היה בשנה שעברה או לפני שנתיים - - -
שימי מרציאנו: לפני שנתיים.
שימי מרציאנו: בשנה שעברה מה שעשינו, יצרנו מתחמים, אמבטיות כאלה, מתחמים של אנשים שהם בהמתנה לפי סדר מסוים ואז אנחנו שולטים במי שנכנס ולא יהיה מצב שיש יותר מדי אנשים שנכנסים ונגרם עומס.